**РЕШЕНИЕ № ВР–4–ЕО/2023г.**

**за преценяване на необходимостта от извършване на екологична оценка**

На основание чл.85, ал.4 и ал.5 от Закона за опазване на околната среда (ЗООС), чл.14, ал.2 от *Наредбата за условията и реда за извършване на екологична оценка на планове и програми* (Наредбата за ЕО), чл.31, ал.4, във връзка с ал.1 и ал.6 от Закона за биологичното разнообразие (ЗБР), чл.37, ал.4, във връзка с ал.3, въз основа на критериите по чл.16 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), представената от възложителя информация и документация, и получени становища от специализирани ведомства

**РЕШИХ:**

**да не се извършва екологична оценка на:** проект за „Изменение на Общ устройствен план на община Бяла Слатина за поземлени имоти с идентификатори 14012.83.26, 14012.100.536, 14012.129.11, 14012.129.12, 14012.129.14, 14012.129.15, 14012.129.18, 14012.129.20, 14012.129.21, 14012.129.25, 14012.130.4, 14012.130.7, 14012.130.133, 14012.130.135, 14012.131.8, 14012.140.5, 14012.140.6, 14012.143.1, 14012.143.4, 14012.143.389, 14012.144.41, 14012.144.404 и 14012.144.410 по кадастралната карта и кадастралните регистри (КККР) на землището на с. Габаре и поземлени имоти с идентификатори 23618.19.8, 23618.23.16, 23618.23.19, 23618.25.5, 23618.25.8, 23618.50.5, 23618.50.9, 23618.51.2, 23618.56.2, 23618.58.9, 23618.60.8 и 23618.62.2 по КККР на землището на с. Драшан, общ. Бяла Слатина“, обл. Враца, **при прилагането на който няма вероятност да се окаже значително отрицателно въздействие върху околната среда и човешкото здраве.**

**Възложител:** община Бяла Слатина, ул. "Климент Охридски" № 68, ЕИК 000193058

**Характеристика на плана:**

На основание чл. 125 от Закона за устройство на територията е изготвено задание за проект за изменение на Общ устройствен план на община Бяла Слатина за поземлени имоти с идентификатори 14012.83.26, 14012.100.536, 14012.129.11, 14012.129.12, 14012.129.14, 14012.129.15, 14012.129.18, 14012.129.20, 14012.129.21, 14012.129.25, 14012.130.4, 14012.130.7, 14012.130.133, 14012.130.135, 14012.131.8, 14012.140.5, 14012.140.6, 14012.143.1, 14012.143.4, 14012.143.389, 14012.144.41, 14012.144.404 и 14012.144.410 по кадастралната карта и кадастралните регистри (КККР) на землището на с. Габаре и поземлени имоти с идентификатори 23618.19.8, 23618.23.16, 23618.23.19, 23618.25.5, 23618.25.8, 23618.50.5, 23618.50.9, 23618.51.2, 23618.56.2, 23618.58.9, 23618.60.8 и 23618.62.2 по КККР на землището на с. Драшан, общ. Бяла Слатина.

Заданието предвижда изготвянето на проект за изменение на Общ устройствен план на община (ИОУПО) Бяла Слатина, одобрен с Решение № 719/16.10.2018 г. на Общински съвет – Бяла Слатина, който се изработва на основание чл. 134, ал. 1, т. 1 от Закона та устройство на територията (ЗУТ) при спазване на действащата нормативна уредба.

Необходимостта от изработването на плана се обосновава с настъпването на промени в обществено-икономическите и устройствените условия, при които е бил съставен планът и създаването предпоставки за осъществяване на бъдещите инвестиционни намерения в община Бяла Слатина. Изменението на плана ще създаде устройствена основа за изработване на подробен устройствен план (ПУП), който от своя страна ще послужи за промяна на предназначението на земеделската земя за неземеделски цели и за издаване на виза за проектиране, в съответствие с чл. 140 от ЗУТ.

Общата площ на имотите, попадащи в териториалния обхват на ИОУПО, е около 100 ха.

На територията, предмет на разработката, се предвижда изграждане на фотоволтаичен парк, заедно с прилежащата му техническа инфраструктура за връзката му към електропреносната мрежа, включително повишаваща подстанция. С проекта за изменение на ОУПО и с последващото подробно устройствено планиране следва да се осигури устройствената възможност за производствено-складови дейности, включително енергопроизводство, като се предвиди предимно производствена устройствена зона „Пп", която е в съответствие с одобрените устройствени зони в ОУПО Бяла Слатина, при следните пределно допустимите устройствени параметри:

* Височина на застрояване: съгласно технологичните изисквания.
* Плътност на застрояване (Пл): 60%.
* Интензивност на застрояване (Кинт.): макс. 1,8;
* Озеленена площ (Позел.): мин. 25 %.

При последващо подробно устройствено планиране инвестиционно проектиране за захранването на обекта с вода ще се изследва възможността за присъединяване към съществуващи водопроводни мрежи, като при необходимост ще се предвиди изграждането и на следните съоръжения:

* За снабдяване на обекта с вода за противопожарни нужди, ако такава се изисква съгласно нормите за пожарна безопастност и проектантското решение се предвижда вкопан стоманен резервоар;
* За снабдяване на обекта с вода за битови нужди, ако такава се изисква съгласно проектантското решение се предвижда вкопан резервоар.

През територията, предмет на разработката, не преминават мрежи и съоръжения на газоснабдяването, водоснабдяването и канализацията, които да осъществяват връзки с териториите на съседните общини и с инфраструктурни мрежи, съоръжения и обекти от национално значение.

Територията, предмет на разработката е транспортно достъпна от непосредствено прилежащия й републикански път III-134 и посредством полски пътища.

Така заявеният проект за изменение на ОУП на община Бяла Слатина попада в обхвата на чл. 2, ал. 2, т. 2 от Наредбата за ЕО и **подлежи на процедура по преценяване на необходимостта от извършване на екологична оценка** (ЕО).

Съгласно чл. 84, ал.1 от ЗООС и чл. 4, т.2 от Наредбата за ЕО компетентен орган за произнасяне с решение е директорът на РИОСВ-Враца.

Имотите, предмет на разработката, не засягат защитени територии по смисъла на Закона за защитените територии /ЗЗТ/ и не попадат в обхвата на защитени зони съгласно Закона за биологичното разнообразие /ЗБР/.

Най-близо разположените защитени зони са: BG0001014 "Карлуково" за опазване на природните местообитания и на дивата флора и фауна, обявена със Заповед № РД - 329 от 31.03.2021г. на МОСВ (обн. ДВ, бр.53 от 25.06.2021г.) и BG0000332 "Карлуковски карст" обявена със Заповед № РД-788/29.10.2008г. на министъра на околната среда и водите (обн. ДВ, бр. 105/2008 г.) - на 10 м от п.и с идентификатор 14012.140.5.

Проектът за изменение на ОУП на Бяла Слатина попада под разпоредбите на чл. 2, ал. 1, т. 1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което **подлежи на процедура по оценка за съвместимостта му** с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие, която се извършва чрез процедурата по преценяване необходимостта от извършване на Екологична оценка.

**МОТИВИ**

1. Изменението на ОУП на община Бяла Слатина се изработва в съответствие с чл. 125 от ЗУТ и въз основа на Решение № 1040 от Протокол №49/04.09.2023г. на Общински съвет - Бяла Слатина за одобряване на заданието и за допускане на устройствената процедура.
2. С проекта за изменение на ОУПО и с последващото подробно устройствено планиране следва да се осигури устройствената възможност за производствено-складови дейности, включително енергопроизводство, като се предвиди предимно производствена устройствена зона „Пп", която е в съответствие с одобрените устройствени зони в ОУПО Бяла Слатина.
3. Не се очаква изменението на ОУПО да окаже кумулативен ефект с отрицателен ефект по отношение на околната среда и човешкото здраве. Очаква се въздействието да е положително, равносилно на оцененото в съответните мерки в действащия ОУПО Бяла Слатина.
4. Основните въздействия върху околната среда в резултат от прилагането на предвижданията в плана ще се наблюдават в периода на реализирането, като същите ще бъдат с локален обхват – в границите на поземлените имоти, и не могат да доведат до трансгранично въздействие върху околната среда.
5. Територията, предмет на планиране, не попада в райони или ландшафти, които имат признат национален, общностен или международен статут на защита.
6. Мястото на реализация на плана не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.
7. На основание чл.37, ал.З от Наредбата за ОС, въз основа на критериите по чл.16 от нея е извършена преценка за вероятната степен на отрицателно въздействие върху защитените зони, при която се установи, че реализирането на горепосочения проект за изменение на Общ устройствен план на община Бяла Слатина **няма вероятност** да окаже значително отрицателно въздействие върху тях, поради следните мотиви:
   1. Имотите, предмет на изменението на ОУП не засягат защитени зони и не се намират в непосредствена близост с техните граници, предвид което няма вероятност от пряко унищожаване, увреждане или фрагментиране на природни местообитания и на местообитания на видове, вкл. птици, предмет на опазване в защитените зони. Предвид това, че предвидените с проекта дейности не са свързани с усвояване на допълнителни площи, които да засягат защитени зони от изграждане на техническа инфраструктура, то не се очакват и косвени въздействия, които да изменят трайно и необратимо съседни територии от значение за естественото функциониране на природните местообитания и местообитанията на видове, предмет на опазване в зоните.
   2. Предвид местоположението, вида, обема и характера на дейностите, предвидени с проекта, няма вероятност от възникване на негативни изменения на територии и ключови елементи на околната среда, определящи структурата и естественото функциониране на природни местообитания и местообитания на животински видове, вкл. птици, предмет на опазване в най-близките защитени зони. При изпълнение на предвидените дейности не се очаква формиране на значително по степен безпокойство вследствие на шум и усилено антропогенно натоварване на видове, предмет на опазване в защитените зони, което да доведе до намаляване на числеността и плътността на популациите им.
   3. Реализацията на дейностите, свързани с предвиденото изменение на ОУП не е свързана с генериране на вредни емисии и отпадъци във въздуха, водите и/или почвите, във вид и количества, които да окажат отрицателно въздействие върху структурата, функциите и природозащитните цели на най-близките защитени зони.
   4. При направената оценка на реализираните и одобрени за реализация инвестиционни предложения, планове, програми и проекти в границите на защитените зони и в близост до тях, се установи, че така заявения проект за изменение на плана не предполага възникване на значителен отрицателен кумулативен ефект върху защитените зони, при реализацията му в комбинация с други ИП, планове и програми.
8. Съгласно становище на Басейнова дирекция “Дунавски район” с изх. № ПУ-01-749-(1)/20.09.2023г.:

- към настоящия момент, имотите, обект на ИОУПО, не попадат в СОЗ учредени по реда на *Наредба № 3/16.10.2000г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди (Наредба № 3)*;

- по-голяма част от имотите, намиращи се в землището на с. Габаре, обект на ИОУПО, попадат в буферна зона с радиус 1000 м. около водовземни съоръжения без определена СОЗ - каптаж "Марла" и каптаж "Муралов кл.", на „ВиК“ ООД - Враца, за които няма издадено разрешително по реда на Закона за водите;

- реализирането на ИОУПО Бяла Слатина е допустимо спрямо целите и мерките за постигане на добро състояние на водите, определени в ПУРБ в РДБУ, при спазване на мерките и законовите изисквания, посочени в становището;

- реализирането на ИОУПО Бяла Слатина е допустимо спрямо Програмата от мерки за намаляване на риска от наводнения заложена в ПУРН в Дунавски район, при спазване на мерките и законовите изисквания, посочени в становището;

- реализирането на ИОУПО Бяла Слатина няма да окаже негативно въздействие върху водите и водните екосистеми и е допустимо спрямо ПУРБ и ПУРН в Дунавски район, при условие, че се спазват мерките и законовите изисквания, посочени в становището.

1. Съгласно становище с изх. № 10-73-1/13.11.2023г. на РЗИ-Враца, инспекцията няма забележки от здравно-хигиенна точка по отношение на очаквано въздействие върху човешкото здраве при прилагането на изменението на ОУП на община Бяла Слатина.

**ПРИ СПАЗВАНЕ НА СЛЕДНИТЕ УСЛОВИЯ:**

1. Инвестиционни предложения, планове или проекти, произтичащи от плана, за които се изисква провеждане на процедура по ОВОС/ЕО по реда на глава шеста от ЗООС и/или на процедура по оценка за съвместимост с предмета и целите на опазване на защитени зони по реда на чл. 31 от ЗБР и поднормативната уредба към тях, да се одобряват по реда на съответния специален закон само след произнасяне с акт за одобряване/съгласуване от компетентните органи по околна среда и при съобразяване с препоръките от извършените оценки, както и с поставените условия и мерки в съответния акт.

*Настоящото решение не отменя задълженията на възложителя за изпълнение на изискванията на Закона за опазване на околната среда, други специални закони и подзаконови нормативни актове, и не може да служи като основание за отпадане на отговорността съгласно действащата нормативна уредба.*

*На основание чл.88, ал.6 от ЗООС, Решението губи правно действие, ако в срок 5 години от влизането му в сила не е одобрен съответният план.*

*На основание чл.88, ал.7 от ЗООС, при промяна на възложителя и/или преди изменение на плана възложителят, съответно новият възложител трябва да уведоми своевременно* *РИОСВ-Враца.*

*Решението може да бъде обжалвано пред министъра на околната среда и водите и/или Административен съд Враца в 14-дневен срок от датата на съобщаването му на заинтересованите лица, по реда на Административно процесуалния кодекс (АПК).*

**Дата: 17.11.2023г.**

